በጉባኤው የተደረሱ ስምምነቶች የዓለም የመተባበር ተሳትፎ የቀየረ ነው – ዶ/ር ቴድሮስ
– በሶስተኛው የፋይናንስ ለልማት ጉባኤ ላይ የተደረሱ ስምምነቶች የዓለምን የእስካሁን የመተባበር ተሳትፎ የቀየረ መሆኑን  የውጭ ጉዳይ ሚኒስትረ ገለጸ ።ሚኒስትሩ ዶክተር ቴድሮስ አድሃኖም ጉባኤው ትናንት ምሽት በተወያይ ሃገራት የ39 ገጽ የመግባቢያ ሰነድ ላይ ከስምምነት ተደርሶበታል ብለዋል ።ስምምነት ከተደረሰባቸው ነጥቦች ውስጥ የቴክኖሎጂ ልማት የሚለው አንዱ ሲሆን፤ በቀጣይ 15 ዓመታት በሁሉም ታዳጊ ሀገራት ቴክኖሎጂን ለማዳረስ መስራት የሚለው ከስምምነቱ ውስጥ መካተቱን  ገልጸዋል ።የመሰረተ ልማትን ማስፋፋት የሚለው ሌላኛው ከስምምነት የተደረሰበት ጉዳይ ነው ያሉት ደክተር ቴድሮስ ፤ ይህም በቀጣይ 15 ዓመታት ለሁሉም ታዳጊ ሀገራት  በመንገድ፣ መብራት እና ሌሎችም የመሰረተ ልማት አውታሮችን ማዳረስ ላይ ትኩረትን ያደርጋል ተብሏል።ማህበራዊ ጥበቃ  ረገድም ልዩ ጥበቃ የሚያስፈልጋቸው የብረተሰብ ክፍሎች የተለየ እንክብካቤ እና ጥበቃ ማድረግ የሚያስችል ፎረምን ለማዘጋጀት የሚያስችል  ስምምነትም ተደረግል ።የጥቃቅንና አንስተኛ ማህበራት ጉዳይም ስምምነት ከተደረሰባቸው ነጥቦቹ መካከል የሚጠቀስ ሲሆን፤ በዚህም ለጥቃቅንና አነስተኛ ማህበራት ልዩ ትኩረት ሊሰጣቸው ይገባል ነው የተባለው።ከዚህ ጋር በተያያዘ አለም አቀፍ የስራ ፈጠራ ተቋም ለማቋቋም ስምምነት ላይ ተደርሷል።የገንዘብና ኢኮኖሚ ልማት ሚኒስትር ድኤታው ዶክተር አብርሃም ተከስተ በበኩላቸው፤ ኢተዮጵያና መሰል ሃገሮችን ተጠቃሚ የሚያደርግና የድርድር ሃሳቦቻቸው ተቀባይነት ያገኘበት  መሆኑን አስታውቀዋል  ።ኢትዮጵያም ከስምምነቶቹ በርካታ ጥቅሞችን ልታገኝ እንደምትችል  ሚኒስትር ዴኤታው  አመልክተዋል።አዳጊ አገራት ከአጠቃላይ አገራዊ ምርታቸው 0.7 በመቶ ያህሉን ለታዳጊ አገራት እንዲያዋጡ ከስምምነት ላይ መድረስ የተቻለ ስሆን፤ስዊድን በበኩሏ የአጠቃላይ አገራዊ ምርቷን አንድ በመቶ ለማዋጣት ፍላጎት አሳይታለች ተብሏል ።የአፌሪካ አገራት በውስጥ አቅም ገቢያቸው ማሳደግ ላይ እንዲሁም ከአገር የሚወጡ ሀብቶቻቸውን መቆጣጠር ላይ በትኩረት እንዲሰሩም ሃሳብ ቀርቧል ።እንደ ኢትዮጵያ ያሉ አገራት የልማት ባንክ በማቋቋም ትርጉም ያለው ዕድገትን ለማስመዝገብ እየተጠቀሙ እንደሚገኝም በማሳያነት ተነስቷል።ዶክተር አብርሃም ያደጉ አገራት በየአመቱ ለአፍሪካ አገራት የአየር ንብረት ካሳ የሚሆን ከ100 ቢሊየን ዶላር በላይ መበጀታቸውን አስገንዝበዋል ።በአሁኑ ወቅት ከ800 ሚሊየን በላይ ሰዎች ለምግብ እጥረት ተጋላጭ በመሆናቸው የበለፀጉ አገራት ይህን አሃዝ ለማውረድ ጥረታቸውን በእጥፍ እንዲያሳድጉ የተጠቀ ሲሆን ፤ዛሬ የጉባኤው መዝጊያ ስነ ስርዓት ሲካሄደም ሰነዱ ይጸድቃል ተብሎ እንደሚጠበቅ ኤ ቢ ሲ ዘግቧል ።